ઉત્તરીય થાઈલેન્ડમાં ગુફામાં ફસાયેલા તમામ 12 બાળકો અને તેમના ફૂટબોલ કોચને સુરક્ષિત રીતે બહાર લાવી દેવામાં આવ્યા છે. 18 દિવસથી ગુફામાં ફસાયેલા બાળકોને ગુફામાંથી બહાર લાવવા માટે દિલધડક અભિયાન શરૂ કરાયું હતું. ત્યારે મંગળવારે તમામ બાળકો તથા તેમના કોચને બહાર લાવી દેવાયા પછી આ સાહસિક રેસ્ક્યૂ મિશન આખરે સમાપ્ત થયું હતું. ગુફામાં ફસાયેલ બધા બાળકો અંડર 16 ફૂટબોલ ટીમ વાઈલ્ડ બોઅર્સના ખેલાડીઓ છે. બાળકોને બહાર કાઢવા માટે ત્રણ દિવસ સુધી રેસ્ક્યુ ઓપરેશન ચાલ્યું હતું. જેમાં ભારતીય કંપનીના એન્જિનીયર્સે મહત્વનું યોગદાન આપ્યું છે.